eo eo eo eo eo eo en eo en pt en en en eo en en en eo en eo it en en en eo eo eo eo eo en en en eo eo eo eo eo eo en en en en en eo eo en pl en
teknologio, komputiko, scienco kaj aliaj studemulaj temoj
Blogo por Esperantistoj kiu temas pri teknologio, komputiko, scienco kaj aliaj temoj kiuj interesas studemulojn.
Demandu min pri iu ajn!
Hmm tre interese.  Ĉi tiu estas dokumentoelektila fenestreto por iCloud por Makintoŝo.  Mi estis maldorma hieraŭ vespere kaj prilaboris dokumenton ĝis la mezo de la nokto.  Sed diru al mi, kiam precize estas la 24a horo?  Ĉu tiu ne pli bone estu “Today 00:23” ? Eble tiu dokumento estas de la estonteco!  Mi modifos ĝin hodiaŭ post aliaj 15 horoj!  Mi malfermu ĝin por lerni kio okazos hodiaŭ.
Filed under mac icloud esperanto eo amuza erara
Mi ankoraŭ ne povas kredi ke ili faris ĉi tion.  Mi neniam imagis ke ili farus ĉi tion.  Mi estas timete ekciita, sed mi vere pensis ke ili ne farus ĉi tion.  Ĉar iomete ŝajnas al mi esti retropaŝo de la idealismo de la originala iCloud-a koncepto.
Filed under eo esperanto Apple iCloud opinio
La Filozofio de iOS
Kiu scias ĉu ĉi tiu ŝanĝos en la venonta versio, sed ekde la komenco iOS havis filozofion kiu estis esti pli simpla ol la partneraj aplikaĵoj sur la tablosurfaco.
Prenu Notojn (Notes), ekzemple.  Ne nur estas la interfaco kiu malsamas iomete, sed ankaŭ la bazaj kapabloj.  Sur la tablosurfaco oni povas krei novajn dosierujojn (nur unu nivelo ankoraŭ.)  Sur la tablosurfaco oni povas elekti la tiparon, la tiparan fasonon kaj pezon.  Oni ankaŭ povas treni kaj faligi notojn de unu dosierujo al alia.  Ĉiuj ĉi tiuj estas plene maleblaj en la iPhone, laŭ dizajno tamen.
Notoj, por iPhone, ne povas krei dosierujon, ne povas forviŝi dosierujon, ne povas ŝanĝi la nomon de dosierujo.  Ne povas plipezigi la tiparon de iu ajn noto, ne povas ŝanĝi la tiparon de noto al noto.  Kaj ne povas movi noton de kie ĝi estas ien aliloke.  Ĉu tiu signifas ke Notoj por iPhone estas difektita?  Ĉu tiu signifas ke al la iPhone mankas multaj bazaj kapabloj?  Ĉu tiu signifas ke la iPhona versio de Notoj estas senutila?  Ne, ne kaj fine, ne.  Anstataŭ pensi ĉi tiel, oni eksciiu ke ĉi tiu estas la filozofio de iOS ĝenerale.  ESTU PLI SIMPLA.  Aparte en poŝkomputilo kiu havas malgrandan ekranon kaj ne havas klavaron nek muson.  La filozofio estas ke se oni simple akceptas ke ne eblas fari tiujn aferojn rekte de la iPhone, li baldaŭ pri tiuj forgesos.  Sed se oni povus, ekzemple, ŝanĝi tiparon, tiam li verŝajne provus, kaj la sperto estus malglata, kaj li frustriĝus kaj la tuta sperto estus efektive malpli bona ol se li ne havus la eblon entute.
Memoru, tamen, se oni manipuladas noton per la tablosurfaca versio de Notojn, li povas fari ian ajn ŝanĝon, kaj per iCloud, la formato kaj loko de la noto estos sendita al la iPhone kaj estos tie videbla.
Filed under Apple iOS esperanto Filozofio softvaro icloud
iCloud kaj hierarkia organizado de dosieroj
Unu afero atendita por Apple pritrakti ĉe WWDC estas la organizado de dosieroj en iCloud.  En iOS, la operaciumo de iPhone kaj iPad, ili forte penis por forigi la dosiersistemon aŭ almenaŭ kaŝi la detalojn plej multe de la uzanto.  Kial? Ĉar kutime en surtablaj komputiloj la dosiersistemo estas unu el la plej kompleksaj konfuzaj partoj.
Sur la tablo, Apple jam de antaŭ jaroj komencis organizi dosierojn malantaŭ specifaj aplikaĵoj, ekzemple fotoj per iPhoto, muziko per iTunes, konversacioj per iChat/Messages, retpaĝ-projektoj per (nun ne plu havebla) iWeb, retmesaĝoj per Mail (retmesaĝa kliento), kaj tiel plu.  Sed, tiu ideo estas etendigita en iOS tiel ke la aplikaĵoj metiĝas unue, kaj nenien oni povas iri por vidi krudajn dosierojn.  Se vi volas vidi fotojn vi povas nur malfermi la Photos aplikaĵon, se muziko la muzikan aplikaĵon, sed tiam eĉ plu, se vi volas vidi “Pages” (Paĝoj) dosierojn unue vi devas malfermi la Pages aplikaĵon kaj ĝi prezentos al vi galerion de malfermigeblaj dokumentoj.
Por la poŝtelefono, kaj poste la iPad, kaj en la fruaj jaroj, tiu ĉi aliro ŝajnis al ni sufiĉe akceptebla, ĉar niaj bezonoj estis malmultaj kaj la uzo de iPadoj estis relative malofta en negocaj situacioj.  Hodiaŭ ni pli kaj pli trovas nin sopirantan por pli kompleksaj manieroj organizi niajn dokumentojn laŭ temo aŭ projekto aŭ laŭ multaj aliaj kriterioj.  Samtempe, Apple, ĉiam puŝante la limon de la estonteco, ekenkondukis kelkajn ĉi tiajn konceptojn en OS X (antaŭkonata kiel Mac OS X).  Ili, kompreneble, ne entute forigis la dosiersistemon, tiu estus tro radikala ŝanĝo por unu etapo, sed iom post iom (de versio 10.7 kaj 10.8 kaj baldaŭ 10.9) ili enkondukas ŝanĝojn.  Nun, aplikaĵoj kiel Pages por OS X havas specialan “iCloud” dokumentan fenestreton, kiu koncepte ne estas parto de la ordinara dosiersistemo.  Fakte ĉio estas parto de ia dosiersistemo iel, sed kiel kaj kie estas kaŝita de la uzanto por igi la sistemon malpli kompleksa.
Tamen, problemoj leviĝas.  Surtablajn komputilojn ni havis dum multe da jaroj, kaj en negocaj situacioj ili estas tre ofte uzataj, kaj ĉiu havas siajn proprajn manierojn por trakti siajn dosierojn kaj ilin organizi iamaniere per la dosiersistemo.  Do, simpla ekzemplo de problemo, oni konservas Pages dokumenton en “iCloud”, kaj tiam uzas Mail por fari retmesaĝon al kiu li volas alkroĉi dokumenton.  Li surklakas la alkroĉan butonon kiu rivelas fenestran folion por elekti dosieron de la dosiersistemo.  Sed… estas nenie kie li povas serĉi en tiu folio por trovi la en-iCloudan dokumenton.  Eĉ se li malfermas la Pages aplikaĵon kaj provas treni-kaj-faligi la dokumenton de la iClouda fenestreto, tiu ago estas senefika.  Li devas unue treni-kaj-faligi la dokumenton de la iClouda fenestreto al iu alia fenestro aŭ la tablosupraĵo kiu kopios la dokumenton tien, nur poste li povas treni-kaj-faligi la dosieron de la vera dosiersistemo al la folio de Mail.  Tiu ordo de agoj estas freneza, treege komplika, tiom ke nenia normalulo povos malĉifri ĝin.
Kelkmaniere, do, la situacio ŝajnas estas paŝon al la malĝusta direkto.  Tamen, mi ankoraŭ sentas en mia profundo ke Apple surtrotas la ĝustan terenon eksperimentante pri manieroj ŝanĝi la malfacilaĵojn pri komputiloj de la pasinteco.  Do, estas tre interesa por mi atendi kaj vidi kion ili enkondukos sekve por kaj plibonigi la nunan staton kaj ankaŭ por antaŭenpuŝi la teknologian mondon.
Filed under icloud ios opinia esperanto apple wwdc
Michael Johnston is a Simperium co-founder. He described Simperium to Macworld as “a simple service for developers to move data among devices—like iCloud.” Even better, Johnston says, it “lets users access their data on their iPhone, iPad, and Mac, along with the Web and other devices, with full offline access as well—but it’s faster, more reliable, and gives developers more control than iCloud does.”
Developers dish on iCloud’s challenges | Macworld
Mi konsentas ke ja estas disvolvantoj tie en la mondo kiuj ŝajnas preferi iun kiel Simperiumon.  Mi ankaŭ devas konsenti ke ĝi ofertas kelkajn trajtojn nehaveblajn per iCloud, ekzemple ke oni povas aliri la datumojn de aliaj operaciumoj aŭ la reto.
Tamen, mi havas malfacilecon akceptante ke ia servo kiel Simperiumo estas “pli rapida, pli fidinda” (“faster, more reliable […]”) ol iCloud.  Apple estas Apple, ili uzas la servon por siaj propraj aplikaĵoj, kaj ili devas havi enormajn servilojn.  Ili funkciigas iTunes Vendejon, kiu disdonas po multegajn datumojn ĉiusekunde.  Ĉu povas esti ke Simperiumo estas pli rapida nur ĉar neniu ilin uzas?
Filed under Apple iCloud komputiko servilo iTunes opinia
We love Tumblr & Stationery by Thijs